SET ปิดลบ 1% ตามปตท. วิตก “เฟด” เร่งขึ้นดบ.-ลดงบดุล ลุ้นพรุ่งนี้รีบาวด์ แนวต้าน 1,700 จุด
SET ปิดรูด 19 จุด ตามปตท. รับแรงกดดัน “เฟด” เร่งขึ้นดอกเบี้ยแรงและเตรียมลดขนาดงบดุล แนวโน้มพรุ่งนี้คาดรีบาวด์จากร่วงแรง หลังตลาดรับข่าวเฟดไปแล้วและ Bond Yield เริ่มย่อลงแม้ยังสูง ให้แนวต้าน 1,700 จุด แนวรับ 1,670 จุด
SET ปิดรูด 19 จุด ตามปตท. รับแรงกดดัน “เฟด” เร่งขึ้นดอกเบี้ยแรงและเตรียมลดขนาดงบดุล แนวโน้มพรุ่งนี้คาดรีบาวด์จากร่วงแรง หลังตลาดรับข่าวเฟดไปแล้วและ Bond Yield เริ่มย่อลงแม้ยังสูง ให้แนวต้าน 1,700 จุด แนวรับ 1,670 จุด
7 เม.ย. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้ปรับตัวลดลงตามทิศทางเดียวกับตลาดหุ้นอื่นในภูมิภาคเอเชีย หลังจากรายงานการประชุมธนาคารกลางสหรัฐฯ (เฟด) เดือน มี.ค.ระบุแนวโน้มการเร่งปรับขึ้นอัตราดอกเบี้ยแรงและลดขนาดงบดุลเร็ว ซึ่งมีความเป็นไปได้ที่จะเกิดขึ้นในการประชุมรอบเดือน พ.ค.นี้ ทำให้นักลงทุนเทขายสินทรัพย์เสี่ยงออกมา เป็นปัจจัยหลักกดดันตลาดหุ้นในวันนี้
สำหรับแนวโน้มตลาดหุ้นไทยในวันพรุ่งนี้มีโอกาสรีบาวด์กลับมาได้บ้างหลังจากที่วันนี้ลงไปค่อนข้างแรง เนื่องจากตลาดรับข่าวรายงานประชุมเฟดไปแล้ว และอัตราผลตอบแทนพันธบัตรรัฐบาลสหรัฐฯ (Bond Yield) ก็เริ่มย่อตัวลงมาเล็กน้อย แม้ว่าจะยังอยู่ในระดับสูง โดยให้แนวต้าน 1,700 จุด แนวรับ 1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
EA มูลค่าการซื้อขาย 10,813.65 ล้านบาท ปิดที่ 88.25 บาท ลดลง 6.00 บาท
JDF มูลค่าการซื้อขาย 6,742.41 ล้านบาท ปิดที่ 5.50 บาท เพิ่มขึ้น 2.90 บาท
KBANK มูลค่าการซื้อขาย 3,247.54 ล้านบาท ปิดที่ 159.50 บาท ลดลง 2.00 บาท
PTT มูลค่าการซื้อขาย 2,602.90 ล้านบาท ปิดที่ 38.25 บาท ลดลง 0.25 บาท
ADVANC มูลค่าการซื้อขาย 1,997.63 ล้านบาท ปิดที่ 227.00 บาท ลดลง 7.00 บาท